Page:Welsh Medieval Law.djvu/159

 ac na phlygant pan dalher herwyd eu he- myl. alloneıt mıd o gỽꝛỽf. acheínhaỽc o pop rantır yr gỽaſſanaethwyr. Daỽnbỽyt haf yỽ emenyn achaỽs. Sef yỽ ymanat emenyn. naỽ dyrnued llet. adyrnued teỽhet ae vaỽt yny seuyll. aphrytllaeth- eu y tayogeu oll agynullır yn vn dyd y wneuthur kaỽs. ahynny atelır gyt ar bara. y daỽ maer na chyghellaỽꝛ naṛ ran dofreth ar ỽꝛ ryd. n weıth pop blỽ- ydyn y gỽetha y paỽb mynet yn lluyd y gyt arbꝛenhín y oꝛwlat os myn. ac yna y dyly ỵṇtẹụ y vꝛenhínes rıeíngylch. Byth hagen pan y mynho y lluydır gyt ac ef y ny wlat ehunan. kynydyon ar hebogyd- yon ar gỽaſtrodyon agaffant gylch ar tay- ogeu y bꝛenhín. pop reı hagen arwahan. aỽ teı adyly ytayogeu y gỽneuthur yr bꝛenhín. Neuad. yſtauell. kegín. kapel. yſcubaỽꝛ. odynty. peırant. yſtabyl. kynoꝛty. Ygan y tayogeu ykeıff ybꝛenhín pynueırch yny luyd. ac o pop tayaỽctref ykeıff gỽꝛ amarch a bỽell ar treul y bꝛen- hın y wneuthur llueſteu ıdaỽ. rı pheth ny werth tayaỽc heb ganhat y arglỽyd: